《万壑松涛为郜彦清赋》
元代·成廷圭

草堂夜夜听松涛，谁挽沧溟压树梢。雷谷震惊龙换骨，风林摇树鹤倾巢。

玉山月白箫声杂，银汉天清剑气交。我与周弘同洗耳，乘槎便欲渡三茅。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。